Ericu950/Stoicheia-meter-silver huggingface dataset:
τότε γὰρ χρὴ παύεσθαι λέγοντας , ὅταν ἢ τὰ πράγματα λάβῃ τέλος καὶ μηκέτι δέῃ βουλεύεσθαι περὶ αὐτῶν , ἢ τὸν λόγον ἴδῃ τις ἔχοντα πέρας , ὥστε μηδεμίαν λελεῖφθαι τοῖς ἄλλοις ὑπερβολήν .
ἕως δ τὰ μὲν ὁμοίως ὥσπερ πρότερον φέρηται , τὰ δ εἰρημένα φαύλως ἔχοντα τυγχάνῃ , πῶς οὐ χρὴ σκοπεῖν καὶ φιλοσοφεῖν τοῦτον τὸν λόγον , ὃς ἢν κατορθωθῇ , καὶ τοῦ πολέμου τοῦ πρὸς ἀλλήλους καὶ τῆς ταραχῆς τῆς παρούσης καὶ τῶν μεγίστων κακῶν ἡμᾶς ἀπαλλάξει ;
πρὸς δὲ τούτοις , εἰ μὲν μηδαμῶς ἄλλως οἷόν τ ἦν δηλοῦν τὰς αὐτὰς πράξεις ἀλλ ἢ διὰ μιᾶς ἰδέας , εἶχεν ἄν τις ὑπολαβεῖν ὡς περίεργόν ἐστι τὸν αὐτὸν τρόπον ἐκείνοις λέγοντα πάλιν ἐνοχλεῖν τοῖς ἀκούουσιν 0 ·
ἐπειδὴ δ οἱ λόγοι τοιαύτην ἔχουσι τὴν φύσιν , ὥσθ οἷόν τ εἶναι περὶ τῶν αὐτῶν πολλαχῶς ἐξηγήσασθαι , καὶ τά τε μεγάλα ταπεινὰ ποιῆσαι καὶ τοῖς μικροῖς μέγεθος περιθεῖναι , καὶ τά τε παλαιὰ καινῶς διελθεῖν καὶ περὶ τῶν νεωστὶ γεγενημένων ἀρχαίως εἰπεῖν , οὐκέτι φευκτέον ταῦτ ἐστὶ περὶ ὧν ἕτεροι πρότερον εἰρήκασιν , ἀλλ ἄμεινον ἐκείνων εἰπεῖν πειρατέον .
αἱ μὲν γὰρ πράξεις αἱ προγεγενημέναι κοιναὶ πᾶσιν ἡμῖν κατελείφθησαν , τὸ δ ἐν καιρῷ ταύταις καταχρήσασθαι καὶ τὰ προσήκοντα περὶ ἑκάστης ἐνθυμηθῆναι καὶ τοῖς ὀνόμασιν εὖ διαθέσθαι τῶν εὖ φρονούντων ἴδιόν ἐστιν .
ἡγοῦμαι δ οὕτως ἂν μεγίστην ἐπίδοσιν λαμβάνειν καὶ τὰς ἄλλας τέχνας καὶ τὴν περὶ τοὺς λόγους φιλοσοφίαν , εἴ τις θαυμάζοι καὶ τιμῴη μὴ τοὺς πρώτους τῶν ἔργων ἀρχομένους , ἀλλὰ τοὺς ἄρισθ ἕκαστον αὐτῶν ἐξεργαζομένους , μη δὲ τοὺς περὶ τούτων ζητοῦντας λέγειν περὶ ὧν μηδεὶς πρότερον εἴρηκεν , ἀλλὰ τοὺς οὕτως ἐπισταμένους εἰπεῖν ὡς οὐδεὶς ἂν ἄλλος δύναιτο .
καίτοι τινὲς ἐπιτιμῶσι τῶν λόγων τοῖς ὑπὲρ τοὺς ἰδιώτας ἔχουσι καὶ λίαν ἀπηκριβωμένοις , καὶ τοσοῦτον διημαρτήκασιν ὥστε τοὺς πρὸς ὑπερβολὴν πεποιημένους πρὸς τοὺς ἀγῶνας τοὺς περὶ τῶν ἰδίων συμβολαίων σκοποῦσιν , ὥσπερ ὁμοίως δέον ἀμφοτέρους ἔχειν , ἀλλ οὐ τοὺς μὲν ἀσφαλῶς τοὺς δ ἐπιδεικτικῶς , ἢ σφᾶς μὲν διορῶντας τὰς μετριότητας , τὸν δ ἀκριβῶς ἐπιστάμενον λέγειν ἁπλῶς οὐκ ἂν δυνάμενον εἰπεῖν 0 1 2 .
μὲν οὖν οὐ λελήθασιν ὅτι τούτους ἐπαινοῦσιν ὧν ἐγγὺς αὐτοὶ τυγχάνουσιν ὄντες ·
ἐμοὶ δ οὐδὲν πρὸς τοὺς τοιούτους ἀλλὰ πρὸς ἐκείνους ἐστί , τοὺς οὐδὲν ἀποδεξομένους τῶν εἰκῇ λεγομένων , ἀλλὰ δυσχερανοῦντας καὶ ζητήσοντας ἰδεῖν τι τοιοῦτον ἐν τοῖς ἐμοῖς , οἷον παρὰ τοῖς ἄλλοις οὐχ εὑρήσουσιν .
πρὸς οὓς ἔτι μικρὸν ὑπὲρ ἐμαυτοῦ θρασυνάμενος , ἤδη περὶ τοῦ πράγματος ποιήσομαι τοὺς λόγους .
τοὺς μὲν γὰρ ἄλλους ἐν τοῖς προοιμίοις ὁρῶ καταπραΰνοντας τοὺς ἀκροατάς , καὶ προφασιζομένους ὑπὲρ τῶν μελλόντων ῥηθήσεσθαι , καὶ λέγοντας τοὺς μὲν ὡς ἐξ ὑπογυίου γέγονεν αὐτοῖς ἡ παρασκευή , τοὺς δ ὡς χαλεπόν ἐστιν ἴσους τοὺς λόγους τῷ μεγέθει τῶν ἔργων ἐξευρεῖν .
ἐγὼ δ ἢν μὴ καὶ τοῦ πράγματος ἀξίως εἴπω καὶ τῆς δόξης τῆς ἐμαυτοῦ καὶ τοῦ χρόνου , μὴ μόνον τοῦ περὶ τὸν λόγον ἡμῖν διατριφθέντος ἀλλὰ καὶ σύμπαντος οὗ βεβίωκα , παρακελεύομαι μηδεμίαν συγγνώμην ἔχειν , ἀλλὰ καταγελᾶν καὶ καταφρονεῖν ·
οὐδὲν γὰρ ὅ τι τῶν τοιούτων οὐκ ἄξιός εἰμι πάσχειν , εἴπερ μηδὲν διαφέρων οὕτω μεγάλας ποιοῦμαι τὰς ὑποσχέσεις .
περὶ μὲν οὖν τῶν ἰδίων ταῦτά μοι προειρήσθω .
περὶ δὲ τῶν κοινῶν , ὅσοι μὲν εὐθὺς ἐπελθόντες διδάσκουσιν ὡς χρὴ διαλυσαμένους τὰς πρὸς ἡμᾶς αὐτοὺς ἔχθρας ἐπὶ τὸν βάρβαρον τραπέσθαι , καὶ διεξέρχονται τάς τε συμφορὰς τὰς ἐκ τοῦ πολέμου τοῦ πρὸς ἀλλήλους ἡμῖν γεγενημένας καὶ τὰς ὠφελείας τὰς ἐκ τῆς στρατείας τῆς ἐπ ἐκεῖνον ἐσομένας , ἀληθῆ μὲν λέγουσιν , οὐ μὴν ἐντεῦθεν ποιοῦνται τὴν ἀρχὴν ὅθεν ἂν μάλιστα συστῆσαι ταῦτα δυνηθεῖεν .
τῶν γὰρ Ἑλλήνων οἱ μὲν ὑφ ἡμῖν οἱ δ ὑπὸ Λακεδαιμονίοις εἰσίν 0 ·
αἱ γὰρ πολιτεῖαι , δι ὧν οἰκοῦσι τὰς πόλεις , οὕτω τοὺς πλείστους αὐτῶν διειλήφασιν .
ὅστις οὖν οἴεται τοὺς ἄλλους κοινῇ τι πράξειν ἀγαθόν , πρὶν ἂν τοὺς προεστῶτας αὐτῶν διαλλάξῃ , λίαν ἁπλῶς καὶ πόρρω τῶν πραγμάτων ἐστίν .
ἀλλὰ δεῖ τὸν μὴ μόνον ἐπίδειξιν ποιούμενον ἀλλὰ καὶ διαπράξασθαί τι βουλόμενον ἐκείνους τοὺς λόγους ζητεῖν , οἵ τινες τὼ πόλη τούτω πείσουσιν ἰσομοιρῆσαι πρὸς ἀλλήλας καὶ τάς θ ἡγεμονίας διελέσθαι καὶ τὰς πλεονεξίας ἃς νῦν παρὰ τῶν Ἑλλήνων ἐπιθυμοῦσιν αὑταῖς γίγνεσθαι , ταύτας παρὰ τῶν βαρβάρων ποιήσασθαι .
τὴν μὲν οὖν ἡμετέραν πόλιν ῥᾴδιον ἐπὶ ταῦτα προαγαγεῖν , Λακεδαιμόνιοι δὲ νῦν μὲν ἔτι δυσπείστως ἔχουσι 0 ·
παρειλήφασι γὰρ ψευδῆ λόγον , ὡς ἔστιν αὐτοῖς ἡγεῖσθαι πάτριον ·
ἢν δ ἐπιδείξῃ τις αὐτοῖς ταύτην τὴν τιμὴν ἡμετέραν οὖσαν μᾶλλον ἢ κείνων , τάχ ἂν ἐάσαντες τὸ διακριβοῦσθαι περὶ τούτων ἐπὶ τὸ συμφέρον ἔλθοιεν 0 .
ἐχρῆν μὲν οὖν καὶ τοὺς ἄλλους ἐντεῦθεν ἄρχεσθαι καὶ μὴ πρότερον περὶ τῶν ὁμολογουμένων συμβουλεύειν , πρὶν περὶ τῶν ἀμφισβητουμένων ἡμᾶς ἐδίδαξαν ·
ἐμοὶ δ οὖν ἀμφοτέρων ἕνεκα προσήκει περὶ ταῦτα ποιήσασθαι τὴν πλείστην διατριβήν , μάλιστα μὲν ἵνα πρ οὔργου τι γένηται καὶ παυσάμενοι τῆς πρὸς ἡμᾶς αὐτοὺς φιλονικίας κοινῇ τοῖς βαρβάροις πολεμήσωμεν , εἰ δὲ τοῦτ ἐστὶν ἀδύνατον , ἵνα δηλώσω τοὺς ἐμποδὼν ὄντας τῇ τῶν Ἑλλήνων εὐδαιμονία , καὶ πᾶσι γένηται φανερὸν ὅτι καὶ πρότερον ἡ πόλις ἡμῶν δικαίως τῆς θαλάττης ἦρξε καὶ νῦν οὐκ ἀδίκως ἀμφισβητεῖ τῆς ἡγεμονίας .
τοῦτο μὲν γὰρ εἰ δεῖ τούτους ἐφ ἑκάστῳ τιμᾶσθαι τῶν ἔργων , τοὺς ἐμπειροτάτους ὄντας καὶ μεγίστην δύναμιν ἔχοντας , ἀναμφισβητήτως ἡμῖν προσήκει τὴν ἡγεμονίαν ἀπολαβεῖν , ἥν περ πρότερον ἐτυγχάνομεν ἔχοντες ·
οὐδεὶς γὰρ ἂν ἑτέραν πόλιν ἐπιδείξειε τοσοῦτον ἐν τῷ πολέμῳ τῷ κατὰ γῆν ὑπερέχουσαν , ὅσον τὴν ἡμετέραν ἐν τοῖς κινδύνοις τοῖς κατὰ θάλατταν διαφέρουσαν 0 .
τοῦτο δ εἴ τινες ταύτην μὲν μὴ νομίζουσι δικαίαν εἶναι τὴν κρίσιν , ἀλλὰ πολλὰς τὰς μεταβολὰς γίγνεσθαι  τὰς γὰρ δυναστείας οὐδέποτε τοῖς αὐτοῖς παραμένειν  , ἀξιοῦσι δὲ τὴν ἡγεμονίαν ἔχειν ὥσπερ ἄλλο τι γέρας ἢ τοὺς πρώτους τυχόντας ταύτης τῆς τιμῆς ἢ τοὺς πλείστων ἀγαθῶν αἰτίους τοῖς Ἕλλησιν ὄντας , ἡγοῦμαι καὶ τούτους εἶναι μεθ ἡμῶν 0 ·
ὅσῳ γὰρ ἄν τις πορρωτέρωθεν σκοπῇ περὶ τούτων ἀμφοτέρων , τοσούτῳ πλέον ἀπολείψομεν τοὺς ἀμφισβητοῦντας .
ὁμολογεῖται μὲν γὰρ τὴν πόλιν ἡμῶν ἀρχαιοτάτην εἶναι καὶ μεγίστην καὶ παρὰ πᾶσιν ἀνθρώποις ὀνομαστοτάτην ·
οὕτω δὲ καλῆς τῆς ὑποθέσεως οὔσης , ἐπὶ τοῖς ἐχομένοις τούτων ἔτι μᾶλλον ἡμᾶς προσήκει τιμᾶσθαι .
ταύτην γὰρ οἰκοῦμεν οὐχ ἑτέρους ἐκβαλόντες οὐ δ ἐρήμην καταλαβόντες οὐ δ ἐκ πολλῶν ἐθνῶν μιγάδες συλλεγέντες , ἀλλ οὕτω καλῶς καὶ γνησίως γεγόναμεν , ὥστ ἐξ ἧσπερ ἔφυμεν , ταύτην ἔχοντες ἅπαντα τὸν χρόνον διατελοῦμεν , αὐτόχθονες ὄντες καὶ τῶν ὀνομάτων τοῖς αὐτοῖς , οἷσπερ τοὺς οἰκειοτάτους , τὴν πόλιν ἔχοντες προσειπεῖν 0 ·
μόνοις γὰρ ἡμῖν τῶν Ἑλλήνων τὴν αὐτὴν τροφὸν καὶ πατρίδα καὶ μητέρα καλέσαι προσήκει .
καίτοι χρὴ τοὺς εὐλόγως μέγα φρονοῦντας καὶ περὶ τῆς ἡγεμονίας δικαίως ἀμφισβητοῦντας καὶ τῶν πατρίων πολλάκις μεμνημένους τοιαύτην τὴν ἀρχὴν τοῦ γένους ἔχοντας φαίνεσθαι .
τὰ μὲν οὖν ἐξ ἀρχῆς ὑπάρξαντα καὶ παρὰ τῆς τύχης δωρηθέντα τηλικαῦθ ἡμῖν τὸ μέγεθός ἐστιν ·
ὅσων δὲ τοῖς ἄλλοις ἀγαθῶν αἴτιοι γεγόναμεν , οὕτως ἂν κάλλιστ ἐξετάσαιμεν , εἰ τόν τε χρόνον ἀπ ἀρχῆς καὶ τὰς πράξεις τὰς τῆς πόλεως ἐφεξῆς διέλθοιμεν ·
εὑρήσομεν γὰρ αὐτὴν οὐ μόνον τῶν πρὸς τὸν πόλεμον κινδύνων ἀλλὰ καὶ τῆς ἄλλης κατασκευῆς , ἐν ᾗ κατοικοῦμεν καὶ μεθ ἧς πολιτευόμεθα καὶ δι ἣν ζῆν δυνάμεθα , σχεδὸν ἁπάσης αἰτίαν οὖσαν .
ἀνάγκη δὲ προαιρεῖσθαι τῶν εὐεργεσιῶν μὴ τὰς διὰ μικρότητα διαλαθούσας καὶ κατασιωπηθείσας , ἀλλὰ τὰς διὰ τὸ μέγεθος ὑπὸ πάντων ἀνθρώπων καὶ πάλαι καὶ νῦν καὶ πανταχοῦ καὶ λεγομένας καὶ μνημονευομένας 0 .
πρῶτον μὲν τοίνυν , οὗ πρῶτον ἡ φύσις ἡμῶν ἐδεήθη , διὰ τῆς πόλεως τῆς ἡμετέρας ἐπορίσθη ·
καὶ γὰρ εἰ μυθώδης ὁ λόγος γέγονεν , ὅμως αὐτῷ καὶ νῦν ῥηθῆναι προσήκει .
δήμητρος γὰρ ἀφικομένης εἰς τὴν χώραν ὅτ ἐπλανήθη τῆς Κόρης ἁρπασθείσης , καὶ πρὸς τοὺς προγόνους ἡμῶν εὐμενῶς διατεθείσης ἐκ τῶν εὐεργεσιῶν ἃς οὐχ οἷόν τ ἄλλοις ἢ τοῖς μεμυημένοις ἀκούειν , καὶ δούσης δωρεὰς διττὰς αἵπερ μέγισται τυγχάνουσιν οὖσαι , τούς τε καρπούς , οἳ τοῦ μὴ θηριωδῶς ζῆν ἡμᾶς αἴτιοι γεγόνασι , καὶ τὴν τελετήν , ἧς οἱ μετασχόντες περί τε τῆς τοῦ βίου τελευτῆς καὶ τοῦ σύμπαντος αἰῶνος ἡδίους τὰς ἐλπίδας ἔχουσιν , οὕτως ἡ πόλις ἡμῶν οὐ μόνον θεοφιλῶς ἀλλὰ καὶ φιλανθρώπως ἔσχεν , ὥστε κυρία γενομένη τοσούτων ἀγαθῶν οὐκ ἐφθόνησε τοῖς ἄλλοις , ἀλλ ὧν ἔλαβεν ἅπασι μετέδωκεν 0 .
καὶ τὰ μὲν ἔτι καὶ νῦν καθ ἕκαστον τὸν ἐνιαυτὸν δείκνυμεν , τῶν δὲ συλλήβδην τάς τε χρείας καὶ τὰς ἐργασίας καὶ τὰς ὠφελίας τὰς ἀπ αὐτῶν γιγνομένας ἐδίδαξεν .
καὶ τούτοις ἀπιστεῖν μικρῶν ἔτι προστεθέντων οὐδεὶς ἂν ἀξιώσειεν .
πρῶτον μὲν γάρ , ἐξ ὧν ἄν τις καταφρονήσειε τῶν λεγομένων ὡς ἀρχαίων ὄντων , ἐκ τῶν αὐτῶν τούτων εἰκότως ἂν καὶ τὰς πράξεις γεγενῆσθαι νομίσειεν ·
διὰ γὰρ τὸ πολλοὺς εἰρηκέναι καὶ πάντας ἀκηκοέναι προσήκει μὴ καινὰ μὲν πιστὰ δὲ δοκεῖν εἶναι τὰ λεγόμενα περὶ αὐτῶν .
ἔπειτ οὐ μόνον ἐνταῦθα καταφυγεῖν ἔχομεν , ὅτι τὸν λόγον καὶ τὴν φήμην ἐκ πολλοῦ παρειλήφαμεν , ἀλλὰ καὶ σημείοις μείζοσιν ἢ τούτοις ἔστιν ἡμῖν χρήσασθαι περὶ αὐτῶν .
αἱ μὲν γὰρ πλεῖσται τῶν πόλεων ὑπόμνημα τῆς παλαιᾶς εὐεργεσίας ἀπαρχὰς τοῦ σίτου καθ ἕκαστον τὸν ἐνιαυτὸν ὡς ἡμᾶς ἀποπέμπουσι , ταῖς δ ἐκλειπούσαις πολλάκις ἡ Πυθία προσέταξεν ἀποφέρειν τὰ μέρη τῶν καρπῶν καὶ ποιεῖν πρὸς τὴν πόλιν τὴν ἡμετέραν τὰ πάτρια .
καίτοι περὶ τίνων χρὴ μᾶλλον πιστεύειν ἢ περὶ ὧν ὅ τε θεὸς ἀναιρεῖ καὶ πολλοῖς τῶν Ἑλλήνων συνδοκεῖ , καὶ τά τε πάλαι ῥηθέντα τοῖς παροῦσιν ἔργοις συμμαρτυρεῖ , καὶ τὰ νῦν γιγνόμενα τοῖς ὑπ ἐκείνων εἰρημένοις ὁμολογεῖ 0 ;
χωρὶς δὲ τούτων , ἢν ἅπαντα ταῦτ ἐάσαντες ἀπὸ τῆς ἀρχῆς σκοπῶμεν , εὑρήσομεν ὅτι τὸν βίον οἱ πρῶτοι φανέντες ἐπὶ γῆς οὐκ εὐθὺς οὕτως ὥσπερ νῦν ἔχοντα κατέλαβον , ἀλλὰ κατὰ μικρὸν αὐτοὶ συνεπορίσαντο .
τίνας οὖν χρὴ μᾶλλον νομίζειν ἢ δωρεὰν παρὰ τῶν θεῶν λαβεῖν ἢ ζητοῦντας αὐτοὺς ἐντυχεῖν 0 ;
οὐ τοὺς ὑπὸ πάντων ὁμολογουμένους καὶ πρώτους γενομένους καὶ πρός τε τὰς τέχνας εὐφυεστάτους ὄντας καὶ πρὸς τὰ τῶν θεῶν εὐσεβέστατα διακειμένους 0 ;
καὶ μὴν ὅσης προσήκει τιμῆς τυγχάνειν τοὺς τηλικούτων ἀγαθῶν αἰτίους , περίεργον διδάσκειν ·
οὐδεὶς γὰρ ἂν δύναιτο δωρεὰν τοσαύτην τὸ μέγεθος εὑρεῖν , ἥ τις ἴση τοῖς πεπραγμένοις ἐστίν .
περὶ μὲν οὖν τοῦ μεγίστου τῶν εὐεργετημάτων καὶ πρώτου γενομένου καὶ πᾶσι κοινοτάτου ταῦτ εἰπεῖν ἔχομεν ·
περὶ δὲ τοὺς αὐτοὺς χρόνους ὁρῶσα τοὺς μὲν βαρβάρους τὴν πλείστην τῆς χώρας κατέχοντας , τοὺς δ Ἕλληνας εἰς μικρὸν τόπον κατακεκλειμένους καὶ διὰ σπανιότητα τῆς γῆς ἐπιβουλεύοντάς τε σφίσιν αὐτοῖς καὶ στρατείας ἐπ ἀλλήλους ποιουμένους , καὶ τοὺς μὲν δι ἔνδειαν τῶν καθ ἡμέραν τοὺς δὲ διὰ τὸν πόλεμον ἀπολλυμένους , οὐ δὲ ταῦθ οὕτως ἔχοντα περιεῖδεν , ἀλλ ἡγεμόνας εἰς τὰς πόλεις ἐξέπεμψεν , οἳ παραλαβόντες τοὺς μάλιστα βίου δεομένους , στρατηγοὶ καταστάντες αὐτῶν καὶ πολέμῳ κρατήσαντες τοὺς βαρβάρους , πολλὰς μὲν ἐφ ἑκατέρας τῆς ἠπείρου πόλεις ἔκτισαν , ἁπάσας δὲ τὰς νήσους κατῴκισαν , ἀμφοτέρους δὲ καὶ τοὺς ἀκολουθήσαντας καὶ τοὺς ὑπομείναντας ἔσωσαν ·
τοῖς μὲν γὰρ ἱκανὴν τὴν οἴκοι χώραν κατέλιπον , τοῖς δὲ πλείω τῆς ὑπαρχούσης ἐπόρισαν ·
ἅπαντα γὰρ περιεβάλοντο τὸν τόπον , ὃν νῦν τυγχάνομεν κατέχοντες .
ὥστε καὶ τοῖς ὕστερον βουληθεῖσιν ἀποικίσαι τινὰς καὶ μιμήσασθαι τὴν πόλιν τὴν ἡμετέραν πολλὴν ῥᾳστώνην ἐποίησαν ·
οὐ γὰρ αὐτοὺς ἔδει κτωμένους χώραν διακινδυνεύειν , ἀλλ εἰς τὴν ὑφ ἡμῶν ἀφορισθεῖσαν , εἰς ταύτην οἰκεῖν ἰόντας .
καίτοι τίς ἂν ταύτης ἡγεμονίαν ἐπιδείξειεν ἢ πατριωτέραν , τῆς πρότερον γενομένης πρὶν τὰς πλείστας οἰκισθῆναι τῶν Ἑλληνίδων πόλεων , ἢ μᾶλλον συμφέρουσαν , τῆς τοὺς μὲν βαρβάρους ἀναστάτους ποιησάσης , τοὺς δ Ἕλληνας εἰς τοσαύτην εὐπορίαν προαγαγούσης 0 ;
οὐ τοίνυν , ἐπειδὴ τὰ μέγιστα συνδιέπραξε , τῶν ἄλλων ὠλιγώρησεν , ἀλλ ἀρχὴν μὲν ταύτην ἐποιήσατο τῶν εὐεργεσιῶν , τροφὴν τοῖς δεομένοις εὑρεῖν , ἥνπερ χρὴ τοὺς μέλλοντας καὶ περὶ τῶν ἄλλων καλῶς διοικήσειν , ἡγουμένη δὲ τὸν βίον τὸν ἐπὶ τούτοις μόνον οὔπω τοῦ ζῆν ἐπιθυμεῖν ἀξίως ἔχειν οὕτως ἐπεμελήθη καὶ τῶν λοιπῶν , ὥστε τῶν παρόντων τοῖς ἀνθρώποις ἀγαθῶν , ὅσα μὴ παρὰ θεῶν ἔχομεν ἀλλὰ δι ἀλλήλους ἡμῖν γέγονε , μηδὲν μὲν ἄνευ τῇς πόλεως τῆς ἡμετέρας εἶναι , τὰ δὲ πλεῖστα διὰ ταύτην γεγενῆσθαι .
παραλαβοῦσα γὰρ τοὺς Ἕλληνας ἀνόμως ζῶντας καὶ σποράδην οἰκοῦντας , καὶ τοὺς μὲν ὑπὸ δυναστειῶν ὑβριζομένους τοὺς δὲ δι ἀναρχίαν ἀπολλυμένους , καὶ τούτων τῶν κακῶν αὐτοὺς ἀπήλλαξε , τῶν μὲν κυρία γενομένη , τοῖς δ αὑτὴν παράδειγμα ποιήσασα 0 ·
πρώτη γὰρ καὶ νόμους ἔθετο καὶ πολιτείαν κατεστήσατο .
δῆλον δ ἐκεῖθεν 0 ·
οἱ γὰρ ἐν ἀρχῇ περὶ τῶν φονικῶν ἐγκαλέσαντες , καὶ βουληθέντες μετὰ λόγου καὶ μὴ μετὰ βίας διαλύσασθαι τὰ πρὸς ἀλλήλους , ἐν τοῖς νόμοις τοῖς ἡμετέροις τὰς κρίσεις ἐποιήσαντο περὶ αὐτῶν .
καὶ μὲν δὴ καὶ τῶν τεχνῶν τάς τε πρὸς τ ἀναγκαῖα τοῦ βίου χρησίμας καὶ τὰς πρὸς ἡδονὴν μεμηχανημένας , τὰς μὲν εὑροῦσα τὰς δὲ δοκιμάσασα χρῆσθαι τοῖς ἄλλοις παρέδωκεν .
τὴν τοίνυν ἄλλην διοίκησιν οὕτω φιλοξένως κατεσκευάσατο καὶ πρὸς ἅπαντας οἰκείως , ὥστε καὶ τοῖς χρημάτων δεομένοις καὶ τοῖς ἀπολαῦσαι τῶν ὑπαρχόντων ἐπιθυμοῦσιν ἀμφοτέροις ἁρμόττειν , καὶ μή τε τοῖς εὐδαιμονοῦσι μή τε τοῖς δυστυχοῦσιν ἐν ταῖς αὑτῶν ἀχρήστως ἔχειν , ἀλλ ἑκατέροις αὐτῶν εἶναι παρ ἡμῖν , τοῖς μὲν ἡδίστας διατριβάς , τοῖς δὲ ἀσφαλεστάτην καταφυγήν 0 .
ἔτι δὲ τὴν χώραν οὐκ αὐτάρκη κεκτημένων ἑκάστων , ἀλλὰ τὰ μὲν ἐλλείπουσαν τὰ δὲ πλείω τῶν ἱκανῶν φέρουσαν , καὶ πολλῆς ἀπορίας οὔσης τὰ μὲν ὅπου χρὴ διαθέσθαι τὰ δ ὁπόθεν εἰσαγαγέσθαι , καὶ ταύταις ταῖς συμφοραῖς ἐπήμυνεν 0 ·
ἐμπόριον γὰρ ἐν μέσῳ τῆς Ἑλλάδος τὸν Πειραιᾶ κατεσκευάσατο , τοσαύτην ἔχονθ ὑπερβολήν , ὥσθ ἃ παρὰ τῶν ἄλλων ἓν παρ ἑκάστων χαλεπόν ἐστι λαβεῖν , ταῦθ ἅπαντα παρ αὐτῆς ῥᾴδιον εἶναι πορίσασθαι .
τῶν τοίνυν τὰς πανηγύρεις καταστησάντων δικαίως ἐπαινουμένων ὅτι τοιοῦτον ἔθος ἡμῖν παρέδοσαν , ὥστε σπεισαμένους πρὸς ἀλλήλους καὶ τὰς ἔχθρας τὰς ἐνεστηκυίας διαλυσαμένους συνελθεῖν εἰς τ αὐτόν , καὶ μετὰ ταῦτ εὐχὰς καὶ θυσίας κοινὰς ποιησαμένους ἀναμνησθῆναι μὲν τῆς συγγενείας τῆς πρὸς ἀλλήλους ὑπαρχούσης , εὐμενεστέρως δ εἰς τὸν λοιπὸν χρόνον διατεθῆναι πρὸς ἡμᾶς αὐτούς , καὶ τάς τε παλαιὰς ξενίας ἀνανεώσασθαι καὶ καινὰς ἑτέρας ποιήσασθαι , καὶ μή τε τοῖς ἰδιώταις μή τε τοῖς διενεγκοῦσι τὴν φύσιν ἀργὸν εἶναι τὴν διατριβήν , ἀλλ ἀθροισθέντων τῶν Ἑλλήνων ἐγγενέσθαι τοῖς μὲν ἐπιδείξασθαι τὰς αὑτῶν εὐτυχίας , τοῖς δὲ θεάσασθαι τούτους πρὸς ἀλλήλους ἀγωνιζομένους , καὶ μηδετέρους ἀθύμως διάγειν , ἀλλ ἑκατέρους ἔχειν ἐφ οἷς φιλοτιμηθῶσιν , οἱ μὲν ὅταν ἴδωσι τοὺς ἀθλητὰς αὑτῶν ἕνεκα πονοῦντας , οἱ δ ὅταν ἐνθυμηθῶσιν ὅτι πάντες ἐπὶ τὴν σφετέραν θεωρίαν ἥκουσι ,   τοσούτων τοίνυν ἀγαθῶν διὰ τὰς συνόδους ἡμῖν γιγνομένων οὐ δ ἐν τούτοις ἡ πόλις ἡμῶν ἀπελείφθη .
καὶ γὰρ θεάματα πλεῖστα καὶ κάλλιστα κέκτηται , τὰ μὲν ταῖς δαπάναις ὑπερβάλλοντα , τὰ δὲ κατὰ τὰς τέχνας εὐδοκιμοῦντα , τὰ δ ἀμφοτέροις τούτοις διαφέροντα , καὶ τὸ πλῆθος τῶν εἰσαφικνουμένων ὡς ἡμᾶς τοσοῦτόν ἐστιν , ὥστ εἴ τι ἐν τῷ πλησιάζειν ἀλλήλοις ἀγαθόν ἐστι , καὶ τοῦθ ὑπ αὐτῆς περιειλῆφθαι 0 .
πρὸς δὲ τούτοις καὶ φιλίας εὑρεῖν πιστοτάτας καὶ συνουσίαις ἐντυχεῖν παντοδαπωτάταις μάλιστα παρ ἡμῖν ἔστιν , ἔτι δ ἀγῶνας ἰδεῖν , μὴ μόνον τάχους καὶ ῥώμης , ἀλλὰ καὶ λόγων καὶ γνώμης καὶ τῶν ἄλλων ἔργων ἁπάντων , καὶ τούτων ἆθλα μέγιστα 0 .
πρὸς γὰρ οἷς αὐτὴ τίθησι , καὶ τοὺς ἄλλους διδόναι συναναπείθει ·
τὰ γὰρ ὑφ ἡμῶν κριθέντα τοσαύτην λαμβάνει δόξαν ὥστε παρὰ πᾶσιν ἀνθρώποις ἀγαπᾶσθαι .
χωρὶς δὲ τούτων αἱ μὲν ἄλλαι πανηγύρεις διὰ πολλοῦ χρόνου συλλεγεῖσαι ταχέως διελύθησαν , ἡ δ ἡμετέρα πόλις ἅπαντα τὸν αἰῶνα τοῖς ἀφικνουμένοις πανήγυρίς ἐστιν .
φιλοσοφίαν τοίνυν , ἣ πάντα ταῦτα συνεξεῦρε καὶ συγκατεσκεύασε , καὶ πρός τε τὰς πράξεις ἡμᾶς ἐπαίδευσε καὶ πρὸς ἀλλήλους ἐπράϋνε , καὶ τῶν συμφορῶν τάς τε δι ἀμαθίαν καὶ τὰς ἐξ ἀνάγκης γιγνομένας διεῖλε , καὶ τὰς μὲν φυλάξασθαι τὰς δὲ καλῶς ἐνεγκεῖν ἐδίδαξεν , ἡ πόλις ἡμῶν κατέδειξε , καὶ λόγους ἐτίμησεν , ὧν πάντες μὲν ἐπιθυμοῦσι , τοῖς δ ἐπισταμένοις φθονοῦσι , συνειδυῖα μὲν ὅτι τοῦτο μόνον ἐξ ἁπάντων τῶν ζῴων ἴδιον ἔφυμεν ἔχοντες , καὶ διότι τούτῳ πλεονεκτήσαντες καὶ τοῖς ἄλλοις ἅπασιν αὐτῶν διηνέγκαμεν , ὁρῶσα δὲ περὶ μὲν τὰς ἄλλας πράξεις οὕτω ταραχώδεις οὔσας τὰς τύχας ὥστε πολλάκις ἐν αὐταῖς καὶ τοὺς φρονίμους ἀτυχεῖν καὶ τοὺς ἀνοήτους κατορθοῦν , τῶν δὲ λόγων τῶν καλῶς καὶ τεχνικῶς ἐχόντων οὐ μετὸν τοῖς φαύλοις , ἀλλὰ ψυχῆς εὖ φρονούσης ἔργον ὄντας , καὶ τούς τε σοφοὺς καὶ τοὺς ἀμαθεῖς δοκοῦντας εἶναι ταύτῃ πλεῖστον ἀλλήλων διαφέροντας , ἔτι δὲ τοὺς εὐθὺς ἐξ ἀρχῆς ἐλευθέρως τεθραμμένους ἐκ μὲν ἀνδρίας καὶ πλούτου καὶ τῶν τοιούτων ἀγαθῶν οὐ γιγνωσκομένους , ἐκ δὲ τῶν λεγομένων μάλιστα καταφανεῖς γιγνομένους , καὶ τοῦτο σύμβολον τῆς παιδεύσεως ἡμῶν ἑκάστου πιστότατον ἀποδεδειγμένον , καὶ τοὺς λόγῳ καλῶς χρωμένους οὐ μόνον ἐν ταῖς αὑτῶν δυναμένους , ἀλλὰ καὶ παρὰ τοῖς ἄλλοις ἐντίμους ὄντας .
τοσοῦτον δ ἀπολέλοιπεν ἡ πόλις ἡμῶν περὶ τὸ φρονεῖν καὶ λέγειν τοὺς ἄλλους ἀνθρώπους , ὥσθ οἱ ταύτης μαθηταὶ τῶν ἄλλων διδάσκαλοι γεγόνασι , καὶ τὸ τῶν Ἑλλήνων ὄνομα πεποίηκε μηκέτι τοῦ γένους ἀλλὰ τῆς διανοίας δοκεῖν εἶναι , καὶ μᾶλλον Ἕλληνας καλεῖσθαι τοὺς τῆς παιδεύσεως τῆς ἡμετέρας ἢ τοὺς τῆς κοινῆς φύσεως μετέχοντας 0 .
ἵνα δὲ μὴ δοκῶ περὶ τὰ μέρη διατρίβειν ὑπὲρ ὅλων τῶν πραγμάτων ὑποθέμενος μη δ ἐκ τούτων ἐγκωμιάζειν τὴν πόλιν ἀπορῶν τὰ πρὸς τὸν πόλεμον αὐτὴν ἐπαινεῖν , ταῦτα μὲν εἰρήσθω μοι πρὸς τοὺς ἐπὶ τοῖς τοιούτοις φιλοτιμουμένους , ἡγοῦμαι δὲ τοῖς προγόνοις ἡμῶν οὐχ ἧττον ἐκ τῶν κινδύνων τιμᾶσθαι προσήκειν ἢ τῶν ἄλλων εὐεργεσιῶν 0 .
οὐ γὰρ μικροὺς οὐ δ ὀλίγους οὐ δ ἀφανεῖς ἀγῶνας ὑπέμειναν , ἀλλὰ πολλοὺς καὶ δεινοὺς καὶ μεγάλους , τοὺς μὲν ὑπὲρ τῆς αὑτῶν χώρας , τοὺς δ ὑπὲρ τῆς τῶν ἄλλων ἐλευθερίας 0 1 ·
ἅπαντα γὰρ τὸν χρόνον διετέλεσαν κοινὴν πόλιν παρέχοντες καὶ τοῖς ἀδικουμένοις ἀεὶ τῶν Ἑλλήνων ἐπαμύνουσαν .
διὸ δὴ καὶ κατηγοροῦσί τινες ἡμῶν ὡς οὐκ ὀρθῶς βουλευομένων , ὅτι τοὺς ἀσθενεστέρους εἰθίσμεθα θεραπεύειν , ὥσπερ οὐ μετὰ τῶν ἐπαινεῖν βουλομένων ἡμᾶς τοὺς λόγους ὄντας τοὺς τοιούτους 0 .
οὐ γὰρ ἀγνοοῦντες ὅσον διαφέρουσιν αἱ μείζους τῶν συμμαχιῶν πρὸς τὴν ἀσφάλειαν οὕτως ἐβουλευόμεθα περὶ αὐτῶν , ἀλλὰ πολὺ τῶν ἄλλων ἀκριβέστερον εἰδότες τὰ συμβαίνοντ ἐκ τῶν τοιούτων ὅμως ᾑρούμεθα τοῖς ἀσθενεστέροις καὶ παρὰ τὸ συμφέρον βοηθεῖν μᾶλλον ἢ τοῖς κρείττοσι τοῦ λυσιτελοῦντος ἕνεκα συναδικεῖν 0 .
γνοίη δ ἄν τις καὶ τὸν τρόπον καὶ τὴν ῥώμην τὴν τῆς πόλεως ἐκ τῶν ἱκετειῶν , ἃς ἤδη τινὲς ἡμῖν ἐποιήσαντο .
τὰς μὲν οὖν ἢ νεωστὶ γεγενημένας ἢ περὶ μικρῶν ἐλθούσας παραλείψω ·
πολὺ δὲ πρὸ τῶν Τρωϊκῶν  ἐκεῖθεν γὰρ δίκαιον τὰς πίστεις λαμβάνειν τοὺς ὑπὲρ τῶν πατρίων ἀμφισβητοῦντας  ἦλθον οἵ θ Ἡρακλέους παῖδες καὶ μικρὸν πρὸ τούτων Ἄδραστος ὁ Ταλαοῦ , βασιλεὺς ὢν Ἄργους , οὗτος μὲν ἐκ τῆς στρατείας τῆς ἐπὶ Θήβας δεδυστυχηκώς , καὶ τοὺς ὑπὸ τῇ Καδμείᾳ τελευτήσαντας αὐτὸς μὲν οὐ δυνάμενος ἀνελέσθαι , τὴν δὲ πόλιν ἀξιῶν βοηθεῖν ταῖς κοιναῖς τύχαις καὶ μὴ περιορᾶν τοὺς ἐν τοῖς πολέμοις ἀποθνήσκοντας ἀτάφους γιγνομένους μη δὲ παλαιὸν ἔθος καὶ πάτριον νόμον καταλυόμενον , οἱ δ Ἡρακλέους παῖδες φεύγοντες τὴν Εὐρυσθέως ἔχθραν , καὶ τὰς μὲν ἄλλας πόλεις ὑπερορῶντες ὡς οὐκ ἂν δυναμένας βοηθῆσαι ταῖς ἑαυτῶν συμφοραῖς , τὴν δ ἡμετέραν ἱκανὴν νομίζοντες εἶναι μόνην ἀποδοῦναι χάριν ὑπὲρ ὧν ὁ πατὴρ αὐτῶν ἅπαντας ἀνθρώπους εὐεργέτησεν 0 .
ἐκ δὴ τούτων ῥᾴδιον κατιδεῖν ὅτι καὶ κατ ἐκεῖνον τὸν χρόνον ἡ πόλις ἡμῶν ἡγεμονικῶς εἶχε 0 ·
τίς γὰρ ἂν ἱκετεύειν τολμήσειεν ἢ τοὺς ἥττους αὑτοῦ ἢ τοὺς ὑφ ἑτέροις ὄντας , παραλιπὼν τοὺς μείζω δύναμιν ἔχοντας , ἄλλως τε καὶ περὶ πραγμάτων οὐκ ἰδίων ἀλλὰ κοινῶν καὶ περὶ ὧν οὐδένας ἄλλους εἰκὸς ἦν ἐπιμεληθῆναι πλὴν τοὺς προεστάναι τῶν Ἑλλήνων ἀξιοῦντας 0 ;
ἔπειτ οὐ δὲ ψευσθέντες φαίνονται τῶν ἐλπίδων , δι ἃς κατέφυγον ἐπὶ τοὺς προγόνους ἡμῶν .
ἀνελόμενοι γὰρ πόλεμον ὑπὲρ μὲν τῶν τελευτησάντων πρὸς Θηβαίους , ὑπὲρ δὲ τῶν παίδων τῶν Ἡρακλέους πρὸς τὴν Εὐρυσθέως δύναμιν , τοὺς μὲν ἐπιστρατεύσαντες ἠνάγκασαν ἀποδοῦναι θάψαι τοὺς νεκροὺς τοῖς προσήκουσι , Πελοποννησίων δὲ τοὺς μετ Εὐρυσθέως εἰς τὴν χώραν ἡμῶν εἰσβαλόντας ἐπεξελθόντες ἐνίκησαν μαχόμενοι κ ἀκεῖνον τῆς ὕβρεως ἔπαυσαν .
θαυμαζόμενοι δὲ καὶ διὰ τὰς ἄλλας πράξεις , ἐκ τούτων τῶν ἔργων ἔτι μᾶλλον εὐδοκίμησαν .
οὐ γὰρ παρὰ μικρὸν ἐποίησαν , ἀλλὰ τοσοῦτον τὰς τύχας ἑκατέρων μετήλλαξαν , ὥσθ ὁ μὲν ἱκετεύειν ἡμᾶς ἀξιώσας βίᾳ τῶν ἐχθρῶν ἅπανθ ὅσων ἐδεήθη διαπραξάμενος ἀπῆλθεν , Εὐρυσθεὺς δὲ βιάσασθαι προσδοκήσας αὐτὸς αἰχμάλωτος γενόμενος ἱκέτης ἠναγκάσθη καταστῆναι , καὶ τῷ μὲν ὑπερενεγκόντι τὴν ἀνθρωπίνην φύσιν , ὃς ἐκ Διὸς μὲν γεγονὼς ἔτι δὲ θνητὸς ὢν θεοῦ ῥώμην ἔσχε , τούτῳ μὲν ἐπιτάττων καὶ λυμαινόμενος ἅπαντα τὸν χρόνον διετέλεσεν , ἐπειδὴ δ εἰς ἡμᾶς ἐξήμαρτεν , εἰς τοσαύτην κατέστη μεταβολήν , ὥστ ἐπὶ τοῖς παισὶ τοῖς ἐκείνου γενόμενος ἐπονειδίστως τὸν βίον ἐτελεύτησεν .
πολλῶν δ ὑπαρχουσῶν ἡμῖν εὐεργεσιῶν εἰς τὴν πόλιν τὴν Λακεδαιμονίων , περὶ ταύτης μόνης μοι συμβέβηκεν εἰπεῖν ·
ἀφορμὴν γὰρ λαβόντες τὴν δι ἡμῶν αὐτοῖς γενομένην σωτηρίαν οἱ πρόγονοι μὲν τῶν νῦν ἐν Λακεδαίμονι βασιλευόντων , ἔκγονοι δ Ἡρακλέους , κατῆλθον μὲν εἰς Πελοπόννησον , κατέσχον δ Ἄργος καὶ Λακεδαίμονα καὶ Μεσσήνην , οἰκισταὶ δὲ Σπάρτης ἐγένοντο , καὶ τῶν παρόντων ἀγαθῶν αὐτοῖς ἁπάντων ἀρχηγοὶ κατέστησαν .
ὧν ἐχρῆν ἐκείνους μεμνημένους μηδέποτ εἰς τὴν χώραν ταύτην εἰσβαλεῖν , ἐξ ἧς ὁρμηθέντες τοσαύτην εὐδαιμονίαν κατεκτήσαντο , μη δ εἰς κινδύνους καθιστάναι τὴν πόλιν τὴν ὑπὲρ τῶν παίδων τῶν Ἡρακλέους προκινδυνεύσασαν , μη δὲ τοῖς μὲν ἀπ ἐκείνου γεγονόσι διδόναι τὴν βασιλείαν , τὴν δὲ τῷ γένει τῆς σωτηρίας αἰτίαν οὖσαν δουλεύειν αὑτοῖς ἀξιοῦν .
εἰ δὲ δεῖ τὰς χάριτας καὶ τὰς ἐπιεικείας ἀνελόντας ἐπὶ τὴν ὑπόθεσιν πάλιν ἐπανελθεῖν καὶ τὸν ἀκριβέστατον τῶν λόγων εἰπεῖν , οὐ δή που πάτριόν ἐστιν ἡγεῖσθαι τοὺς ἐπήλυδας τῶν αὐτοχθόνων , οὐ δὲ τοὺς εὖ παθόντας τῶν εὖ ποιησάντων , οὐ δὲ τοὺς ἱκέτας γενομένους τῶν ὑποδεξαμένων .
ἔτι δὲ συντομώτερον ἔχω δηλῶσαι περὶ αὐτῶν .
τῶν μὲν γὰρ Ἑλληνίδων πόλεων , χωρὶς τῆς ἡμετέρας , Ἄργος καὶ Θῆβαι καὶ Λακεδαίμων καὶ τότ ἦσαν μέγισται καὶ νῦν ἔτι διατελοῦσι .
φαίνονται δ ἡμῶν οἱ πρόγονοι τοσοῦτον ἁπάντων διενεγκόντες , ὥσθ ὑπὲρ μὲν Ἀργείων δυστυχησάντων Θηβαίοις , ὅτε μέγιστον ἐφρόνησαν , ἐπιτάττοντες , ὑπὲρ δὲ τῶν παίδων τῶν Ἡρακλέους Ἀργείους καὶ τοὺς ἄλλους Πελοποννησίους μάχῃ κρατήσαντες , ἐκ δὲ τῶν πρὸς Εὐρυσθέα κινδύνων τοὺς οἰκιστὰς καὶ τοὺς ἡγεμόνας τοὺς Λακεδαιμονίων διασώσαντες .
ὥστε περὶ μὲν τῆς ἐν τοῖς Ἕλλησι δυναστείας οὐκ οἶδ ὅπως ἄν τις σαφέστερον ἐπιδεῖξαι δυνηθείη .
δοκεῖ δέ μοι καὶ περὶ τῶν πρὸς τοὺς βαρβάρους τῇ πόλει πεπραγμένων προσήκειν εἰπεῖν , ἄλλως τ ἐπειδὴ καὶ τὸν λόγον κατεστησάμην περὶ τῆς ἡγεμονίας τῆς ἐπ ἐκείνους .
ἅπαντας μὲν οὖν ἐξαριθμῶν τοὺς κινδύνους λίαν ἄν μακρολογοίην ·
ἐπὶ δὲ τῶν μεγίστων τὸν αὐτὸν τρόπον ὅν περ ὀλίγῳ πρότερον πειράσομαι καὶ περὶ τούτων διελθεῖν 0 .
ἔστι γὰρ ἀρχικώτατα μὲν τῶν γενῶν καὶ μεγίστας δυναστείας ἔχοντα Σκύθαι καὶ Θρᾷκες καὶ Πέρσαι , τυγχάνουσι δ οὗτοι μὲν ἅπαντες ἡμῖν ἐπιβουλεύσαντες , ἡ δὲ πόλις πρὸς ἅπαντας τούτους διακινδυνεύσασα 0 .
καίτοι τί λοιπὸν ἔσται τοῖς ἀντιλέγουσιν , ἢν ἐπιδειχθῶσι τῶν μὲν Ἑλλήνων οἱ μὴ δυνάμενοι τυγχάνειν τῶν δικαίων ἡμᾶς ἱκετεύειν ἀξιοῦντες , τῶν δὲ βαρβάρων οἱ βουλόμενοι καταδουλώσασθαι τοὺς Ἕλληνας ἐφ ἡμᾶς πρώτους ἰόντες ;
ἐπιφανέστατος μὲν οὖν τῶν πολέμων ὁ Περσικὸς γέγονεν , οὐ μὴν ἐλάττω τεκμήρια τὰ παλαιὰ τῶν ἔργων ἐστὶ τοῖς περὶ τῶν πατρίων ἀμφισβητοῦσιν .
ἔτι γὰρ ταπεινῆς οὔσης τῆς Ἑλλάδος ἦλθον εἰς τὴν χώραν ἡμῶν Θρᾷκες μὲν μετ Εὐμόλπου τοῦ Ποσειδῶνος , Σκύθαι δὲ μετ Ἀμαζόνων τῶν Ἄρεως θυγατέρων , οὐ κατὰ τὸν αὐτὸν χρόνον , ἀλλὰ καθ ὃν ἑκάτεροι τῆς Εὐρώπης ἐπῆρχον , μισοῦντες μὲν ἅπαν τὸ τῶν Ἑλλήνων γένος , ἰδίᾳ δὲ πρὸς ἡμᾶς ἐγκλήματα ποιησάμενοι , νομίζοντες ἐκ τούτου τοῦ τρόπου πρὸς μίαν μὲν πόλιν κινδυνεύσειν , ἁπασῶν δ ἅμα κρατήσειν .
οὐ μὴν κατώρθωσαν , ἀλλὰ πρὸς μόνους τοὺς προγόνους τοὺς ἡμετέρους συμβαλόντες ὁμοίως διεφθάρησαν ὥσπερ ἂν εἰ πρὸς ἅπαντας ἀνθρώπους ἐπολέμησαν 0 .
δῆλον δὲ τὸ μέγεθος τῶν κακῶν τῶν γενομένων ἐκείνοις 0 ·
οὐ γὰρ ἄν ποθ οἱ λόγοι περὶ αὐτῶν τοσοῦτον χρόνον διέμειναν , εἰ μὴ καὶ τὰ πραχθέντα πολὺ τῶν ἄλλων διήνεγκεν .
λέγεται δ οὖν περὶ μὲν Ἀμαζόνων ὡς τῶν μὲν ἐλθουσῶν οὐδεμία πάλιν ἀπῆλθεν , αἱ δ ὑπολειφθεῖσαι διὰ τὴν ἐνθάδε συμφορὰν ἐκ τῆς ἀρχῆς ἐξεβλήθησαν , περὶ δὲ Θρᾳκῶν ὅτι τὸν ἄλλον χρόνον ὅμοροι προσοικοῦντες ἡμῖν διὰ τὴν τότε γενομένην στρατείαν τοσοῦτον διέλιπον , ὥστ ἐν τῷ μεταξὺ τῆς χώρας ἔθνη πολλὰ καὶ γένη παντοδαπὰ καὶ πόλεις μεγάλας κατοικισθῆναι 0 .
καλὰ μὲν οὖν καὶ ταῦτα , καὶ πρέποντα τοῖς περὶ τῆς ἡγεμονίας ἀμφισβητοῦσιν 0 ·
ἀδελφὰ δὲ τῶν εἰρημένων , καὶ τοιαῦθ οἷά περ εἰκὸς τοὺς ἐκ τοιούτων γεγονότας , οἱ πρὸς Δαρεῖον καὶ Ξέρξην πολεμήσαντες ἔπραξαν 0 .
μεγίστου γὰρ πολέμου συστάντος ἐκείνου , καὶ πλείστων κινδύνων εἰς τὸν αὐτὸν χρόνον συμπεσόντων , καὶ τῶν μὲν πολεμίων ἀνυποστάτων οἰομένων εἶναι διὰ τὸ πλῆθος , τῶν δὲ συμμάχων ἀνυπέρβλητον ἡγουμένων ἔχειν τὴν ἀρετήν , ἀμφοτέρων κρατήσαντες ὡς ἑκατέρων προσῆκεν , καὶ πρὸς ἅπαντας τοὺς κινδύνους διενεγκόντες , εὐθὺς μὲν τῶν ἀριστείων ἠξιώθησαν , οὐ πολλῶ δ ὕστερον τὴν ἀρχὴν τῆς θαλάττης ἔλαβον , δόντων μὲν τῶν ἄλλων Ἑλλήνων , οὐκ ἀμφισβητούντων δὲ τῶν νῦν ἡμᾶς ἀφαιρεῖσθαι ζητούντων .
καὶ μηδεὶς οἰέσθω μ ἀγνοεῖν ὅτι καὶ Λακεδαιμόνιοι περὶ τοὺς καιροὺς τούτους πολλῶν ἀγαθῶν αἴτιοι τοῖς Ἕλλησι κατέστησαν ·
ἀλλὰ διὰ τοῦτο καὶ μᾶλλον ἐπαινεῖν ἔχω τὴν πόλιν , ὅτι τοιούτων ἀνταγωνιστῶν τυχοῦσα τοσοῦτον αὐτῶν διήνεγκεν .